Imtella' Ġunju 5, 2021 - Aġġornata 5 Ta' Ġunju, 2021 6:18pm Anzjan ta' 65 sena qed jinżamm arrestat fil-ħabs wara li kien akkużat b'abbuż sesswali fuq tifla ta' 12-il sena fil-garaxx tiegħu fiż-Żejtun. Ir-raġel, li huwa pensjonant u ismu ma jistax jixxandar, kien mixli li ħa sehem f'atti sesswali mat-tifla u li kkorrompiha. Huwa beda jiġi investigat wara li t-tifla tkellem mal-LSE tagħha li infurmat lill-awtoritajiet tal-iskola u dawn lill-aġenzija li tħares lit-tfal. Għalkemm l-avukat tiegħu talab għall-ħelsien mill-arrest tal-anzjan, il-prosekuzzjoni oġġezzjonat u anke semmiet li s-sieħba tiegħu ppruvat tikkuntattja lill-familja tat-tifla. Il-Maġistrat Ian Farrugia ċaħad it-talba u għalhekk ir-raġel ttieħed fil-Faċilità Korrettiva ta' Kordin sakemm jibdew jinstemgħu l-provi. Il-każ kien investigat mill-Ispettur Kylie Borg waqt li r-raġel għandu jiddefendih lill-Avukat Edward Gatt.